ང་ཚོས་སྔོན་མ་ཚན་རིག་དང་ཨང་རྩིས་བསྒྱུར་རྒྱུ་དཀའ་ལས་ཁག་ཤོས་རེད།སྙན་ངག་དང་ལོ་རྒྱུས་སྒྲུང་དེ་ཚོ་སྒྱུར་སླ་ཤོས་རེད་བསམས་ཀྱི་ཡོད་ཀྱང་དེ་འདྲ་རེད་མི་འདུགསྒྱུར་ལས་སླ་ཤོས་དེ་ཚན་རིག་དང་ཨང་རྩིས་རེད་འདུགཚན་རིག་དང་ཨང་རྩིས་བསྒྱུར་དུས་ང་ཚོར་ཐ་སྙད་མེད་པའམ་ཡོད་ཀྱང་གཅིག་གྱུར་མེད་པའི་དཀའ་ངལ་ཕྲན་བུ་ཡོད།དེ་ང་ཚོ་བོད་པའི་དམིགས་བསལ་གྱི་དཀའ་ངལ་ཞིག་རེད།དེ་མིན་ཚན་རིག་དང་ཨང་རྩིས་བསྒྱུར་དུས་ཚིག་དང་དོན་གྱི་ཉམས་འགྱུར་བསམ་བློ་གཏོང་དགོས་མ་རེད།སྤྱི་ཚོགས་དང་ལོ་རྒྱུས་ཀྱི་རྒྱབ་ལྗོངས་ཀྱང་ཤེས་དགོས་མ་རེད།དེ་བཞིན་རིག་གཞུང་དང་ཆོས་ལུགས་ཀྱི་བསམ་བློ་གཏོང་སྟངས་ལའང་བསམ་བློ་གཏང་དགོས་མ་རེད།འོན་ཀྱང་སྒྲུང་དང་སྙན་ངག་ལོ་རྒྱུས་བསྒྱུར་དུས་དེ་ཚོ་ལ་བསམ་མནོ་མང་པོ་གཏོང་དགོས་རེད།དེ་བཞིན་སྐད་ཡིག་གི་རིམ་པ་ལ་བསམ་མནོ་ཞེ་དྲག་གཏོང་དགོས་འདུགརྩོམ་པ་པོ་དེ་ཡིས་ཕྲུ་གུ་ལ་བཀླག་རྒྱུ་བྲིས་ཡོད་ན་ཚུར་བསྒྱུར་ཚར་དུས་དེ་མི་རྒན་པས་བཀླག་རྒྱུ་འདྲ་པོ་ཆགས་ན་དེ་འགྲིག་གི་མི་འདུགདེ་བཞིན་དབྱིན་ཇིའི་གནའ་རྩོམ་ཡིན་ན་དེ་ཚུར་སྒྱུར་དུས་དེང་རབས་ཀྱི་ཚིག་བེད་སྤྱོད་བཏང་ན་མི་འཚམས་ཤིང་སྔོན་མའི་ཉམས་མེད་པར་བརྟེན་ཡག་པོ་མི་འདུག